钦定古今图书集成/明伦汇编/氏族典/第162卷 > 韩上桂
## 钦定古今图书集成/明伦汇编/氏族典/第162卷 > 韩上桂

按《广东通志》：“上桂，字孟郁，号月峰，番禺人。幼颖异绝
伦，好读书，家贫不能给。尝借人《二十一史》，阅览一月，
即默识人物地名。万历甲午，举于乡，以亲老求仕，初
授国子监丞，未几转永平通判。时宇内多事，军储孔
亟，南北飞挽，时有告匮。上桂下车，经画设法，军赖以
济。巡抚方一藻才之，大为荐赏。崇祯甲申三月，京师”
报至，郁郁抱病，数日卒。